Doi tineri au fost transportați la spital după ce au căzut cu mașina în râul Târgului, sâmbătă, la Câmpulung, informează Agerpres.
Accidentul a avut loc în zona Apa Sărată, spune Inspectoratul pentru Situații de Urgență Argeș.
Autoritățile au trimis la fața locului o autospecială de pompieri, ambulanțe și echipaje SMURD.
În mașină se aflau patru tineri, însă doar doi dintre ei au avut nevoie de transporta spital.
"Echipajele medicale SMURD şi SAJ au evaluat patru tineri (…). Pentru două persoane de sex feminin şi una de sex masculin a fost nevoie şi de transport ulterior la spital", spune ISU Argeș.
Inspectoratul a explicat că mașina a părăsit partea carosabilă și a plonjat în apă în zona unui pod.